
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: Мина за добив и флотационна фабрика за калциев флуорит  в гр. Чипровци с оператор „България Флуорит“ ЕООД, гр. София
Дата на извършване на проверката: 04.09.2018 г.

Място на извършване на проверката: гр. Чипровци
Проверени компоненти и фактори на околната среда:

· Води
· Почви
· Опасни химични вещества
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:

· Закона за водите (ЗВ);

· Закон за почвите (ЗП);
· Закон за защита от вредното въздействие на химичните вещества и смеси (ЗЗВВХВС);

Извършени дейности:
За датата на проверката операторът е уведомен с писмо на РИОСВ – Монтана приложена Заповед № РД-248/03.09.2018 г. на директора на РИОСВ – Монтана за извършване на комплексна проверка на място на обект: Мина за добив и флотационна фабрика за калциев флуорит  в гр. Чипровци с оператор „България Флуорит“ ЕООД, гр. София.
На 04.09.2018 г. на основание чл. 148, ал. 3 от Закона за опазване на околната среда, във връзка с изпълнението на плана за контролната дейност на РИОСВ – Монтана за 2018 г. и Заповед № РД-248/03.09.2018 г. на директора на РИОСВ – Монтана, се извърши проверка на обекта и беше съставен Констативен протокол.
Проверени са:
· Флотационна фабрика;
· Хвостохранилище „Голям Буковец”
· Документи и данни, свързани със законовите и подзаконови нормативни актове по околна среда.
Констативна част:
„България флуорит“ ЕООД прекратява производствените дейности на обекта за обогатяване на флуоритовата суровина, както и добивни дейности по предоставената концесия през 2016 г. В момента на проверката производствени и добивни работи, както и  съпътстващи дейности не се извършват. 
При извършената проверка на място и въз основа на представените документи се установи, че техническата и биологичната рекултивация на находище „Лукина Падина“ в участъци „Лукина падина“ и „Птичи дол“ са завършени. Устието на щолните са засипани със земни маси, с което е ограничено достъпа, като за щолни 445, 495 и 550 са изпълнени само с бетонна преграда, съгласно проекта. Дружеството е представило на Министерството на енергетиката отчети за извършените работи по изпълнение на проект за техническа ликвидация на находище „Лукина падина“ с приложен снимков материал. От страна на министерството е извършена проверка на място в периода 13-14 август 2018 г. 

На територията на флотационната фабрика са демонтирани всички машини и съоръжения с изключение на два броя топкови мелници. Не се съхраняват отпадъци, както и химични вещества и смеси. 

Към момента на проверката продължава извършващата се рекултивация на хвостохранище „Голям Буковец“, съгласно проекта. По-голяма част от техническата рекултивация е изпълнена. Биологична рекултивация продължава в участъците, къде е приключила техническата. Представена е обобщена справка за извършените до момента и разплатени дейности по рекултивация на хвостохранилището. Предстои доизграждането на тунела под последната дига, който ще отвежда водите на р. Голям Буковец към р. Чипровска Огоста. На дружеството е издадено от БДДР – Плевен разрешително за ползване на повърхностен воден обект за отвеждане на естествени води и корекция на река Голям Буковец и пресичане на воден обект. 
Заключение:
При проверката нарушения не са констатирани.

Приоритети за последваща контролна дейност:

· Спазване изискванията на ЗП и подзаконовите нормативни актове към него

